
Nr. 8956 din 05.10.2026
ANUNȚ
privind organizarea concursului pentru ocuparea unui post contractual vacant de ASISTENT MEDICAL COMUNITAR
Comuna Tileagd, județul Bihor, organizează, în temeiul prevederilor O.U.G. nr. 18/2017 privind asistența medicală comunitară, aprobată cu modificări și completări prin Legea nr. 180/2017, ale H.G. nr. 324/2019, ale H.G. nr. 1336/2022, cu modificările și completările ulterioare, precum și ale celorlalte acte normative aplicabile, concurs pentru ocuparea unui post contractual vacant, în cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, cod PIDS/586/PO4/339395.

I. POSTUL SCOS LA CONCURS
Denumirea postului: ASISTENT MEDICAL COMUNITAR;
Cod COR: 325301;
Număr posturi: 1 post contractual vacant;
Nivelul postului: funcție contractuală de execuție;
Grad profesional/treaptă profesională: asistent
Durata muncii: normă întreagă – 8 ore/zi, 40 ore/săptămână 
Durata contractului individual de muncă: perioadă nedeterminată, în condițiile O.U.G. nr. 18/2017;
Locul desfășurării activității: Comuna Tileagd, județul Bihor, inclusiv activitate în teren și în cadrul Echipei Comunitare Integrate (ECI), potrivit fișei postului.
Salariul de bază: se stabilește potrivit Legii-cadru nr. 153/2017, a actelor normative privind salarizarea personalului plătit din fonduri publice și actelor administrative aplicabile la nivelul UAT Comuna Tileagd.

II. CONDIȚII GENERALE DE PARTICIPARE
are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European sau cetățenia Confederației Elvețiene;
cunoaște limba română, scris și vorbit;
are capacitate de muncă în conformitate cu prevederile Codului muncii;
are o stare de sănătate corespunzătoare postului, atestată prin adeverință medicală;
îndeplinește condițiile de studii, de vechime în specialitate și, după caz, celelalte condiții specifice stabilite pentru post;
nu a fost condamnat definitiv pentru infracțiunile prevăzute de art. 15 lit. f) din H.G. nr. 1336/2022, cu excepțiile prevăzute de lege;
nu execută o pedeapsă complementară prin care i-a fost interzis dreptul de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii;
nu a comis infracțiunile prevăzute la art. 1 alin. (2) din Legea nr. 118/2019, în condițiile prevăzute de H.G. nr. 1336/2022, pentru posturile din domeniul sănătății și protecției sociale.

III. CONDIȚII SPECIFICE DE PARTICIPARE
minimum 1 an vechime în specialitatea studiilor;
absolvirea liceului sanitar, studii postliceale sanitare sau învățământ universitar în specializarea „asistență medicală”, conform art. 17 alin. (4) lit. a) din H.G. nr. 324/2019;
cunoștințe de operare pe calculator – nivel minim;
certificat de membru al Ordinului Asistenților Medicali Generaliști, Moașelor și Asistenților Medicali din România (OAMGMAMR);
aviz anual valabil pentru exercitarea profesiei și/sau adeverință eliberată de OAMGMAMR pentru participarea la concurs, potrivit reglementărilor profesionale aplicabile;

IV. ACTELE NECESARE PENTRU ÎNSCRIERE
-formular de înscriere la concurs, conform modelului prevăzut în anexa nr. 2 la H.G. nr. 1336/2022;
copia actului de identitate sau orice alt document care atestă identitatea, aflat în termen de valabilitate;
-copia certificatului de căsătorie sau a altui document prin care s-a realizat schimbarea numelui, după caz;
-copii ale documentelor care atestă nivelul studiilor și ale altor acte care atestă efectuarea unor specializări, precum și documentele care atestă îndeplinirea condițiilor specifice ale postului;
-copie a carnetului de muncă sau adeverință eliberată de angajator pentru perioada lucrată, din care să rezulte vechimea în muncă și, după caz, în specialitatea studiilor;
-certificat de cazier judiciar sau, după caz, extras de pe cazierul judiciar; documentul poate fi înlocuit cu declarație pe propria răspundere în condițiile art. 35 din H.G. nr. 1336/2022;
-adeverință medicală care să ateste starea de sănătate corespunzătoare, eliberată de medicul de familie sau de unitatea sanitară abilitată, cu cel mult 6 luni anterior derulării concursului;
-certificat de integritate comportamentală, în condițiile art. 35 din H.G. nr. 1336/2022, pentru postul din domeniul sănătății/protecției sociale;
-curriculum vitae, model comun european;
-certificat de membru OAMGMAMR și documentul OAMGMAMR privind dreptul de participare/exercitare a profesiei, conform cerințelor specifice.
Copiile documentelor prevăzute de art. 35 se prezintă împreună cu originalele pentru certificarea conformității cu originalul de către secretarul comisiei de concurs. În cazul transmiterii electronice/poștale, prezentarea originalelor se face până cel târziu la data și ora probei scrise, în condițiile art. 35 din H.G. nr. 1336/2022.

V. DEPUNEREA DOSARELOR
Dosarele de concurs se depun la sediul Primăriei Comunei Tileagd, str. Trandafirilor nr. 30, localitatea Tileagd, județul Bihor, la compartimentul/persoana desemnat(ă) pentru organizarea concursului, în perioada 07.10.2026 – 19.10.2026, inclusiv, până la ora 16:00.                                       Telefon 0259 345 651, e-mail: primaria_tileagd@yahoo.com.

VI. PROBELE CONCURSULUI
selecția dosarelor de înscriere;
proba scrisă;
interviul.
În situația în care la concurs se prezintă un singur candidat, ocuparea postului se face prin examen, potrivit art. 14 alin. (2) din H.G. nr. 1336/2022.

VII. CALENDARUL CONCURSULUI
	Etapa
	Data / ora

	Publicarea și afișarea anunțului la sediul UAT și pe pagina de internet; transmiterea spre publicare la posturi.gov.ro.
	06.10.2026, marți

	Depunerea dosarelor de concurs; termen de 10 zile lucrătoare de la afișarea anunțului. Termen-limită: 19.10.2026, ora 16:00.
	06–19.10.2026

	Selecția dosarelor de concurs.
	20.10.2026, ora 10:00

	Afișarea rezultatelor selecției dosarelor.
	20.10.2026, ora 15:00

	Termen-limită pentru contestațiile la selecția dosarelor.
	21.10.2026, ora 15:00

	Soluționarea și afișarea rezultatelor contestațiilor la selecția dosarelor.
	22.10.2026, ora 15:00

	Proba scrisă. Data este stabilită cu respectarea termenului minim de 15 zile lucrătoare de la publicare.
	27.10.2026, ora 10:00

	Afișarea rezultatelor la proba scrisă.
	27.10.2026, ora 14:00

	Termen-limită pentru contestațiile la proba scrisă.
	28.10.2026, ora 14:00

	Soluționarea și afișarea rezultatelor contestațiilor la proba scrisă.
	28.10.2026, ora 16:00

	Interviul. Se desfășoară în termenul de maximum 4 zile lucrătoare de la proba scrisă și după soluționarea eventualelor contestații la proba scrisă.
	29.10.2026, ora 10:00

	Afișarea rezultatelor la interviu.
	29.10.2026, ora 13:00

	Termen-limită pentru contestațiile la interviu.
	30.10.2026, ora 13:00

	Soluționarea și afișarea rezultatelor contestațiilor la interviu.
	30.10.2026, ora 15:00

	Afișarea rezultatelor finale ale concursului.
	30.10.2026, ora 15:30



VIII. BIBLIOGRAFIE
1. O.U.G. nr. 18/2017 privind asistența medicală comunitară, aprobată cu modificări și completări prin Legea nr. 180/2017, cu modificările și completările ulterioare – integral.
2. H.G. nr. 324/2019 pentru aprobarea Normelor metodologice privind organizarea, funcționarea și finanțarea activității de asistență medicală comunitară – integral.
3. O.U.G. nr. 144/2008 privind exercitarea profesiei de asistent medical generalist, a profesiei de moașă și a profesiei de asistent medical, aprobată prin Legea nr. 53/2014, cu modificările și completările ulterioare – dispozițiile privind exercitarea profesiei, dreptul de liberă practică, nedemnitatea, incompatibilitățile și OAMGMAMR.
4. Legea nr. 95/2006 privind reforma în domeniul sănătății, republicată, cu modificările și completările ulterioare – art. 207 și dispozițiile relevante pentru profesia de asistent medical.
5. Legea nr. 46/2003 privind drepturile pacientului, cu modificările și completările ulterioare – integral.
6. Ordinul ministrului sănătății nr. 1410/2016 privind aprobarea Normelor de aplicare a Legii drepturilor pacientului nr. 46/2003 – integral.
7. Ordinul ministrului sănătății nr. 1226/2012 privind gestionarea deșeurilor rezultate din activități medicale – anexele relevante pentru activitatea asistentului medical comunitar.
8. Ordinul ministrului sănătății nr. 2931/2021 privind aprobarea Manualului centrelor comunitare integrate – integral.
9. Ordinul ministrului sănătății și al ministrului dezvoltării, lucrărilor publice și administrației nr. 1282/728/2023 privind aprobarea Modelului de protocol-cadru de colaborare între unitatea/subdiviziunea administrativ-teritorială și cabinetele de medicină de familie – integral.
10. Ordinul nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei – integral.
11. Ghidul metodologic privind furnizarea serviciilor de asistență medicală comunitară de către asistentul medical comunitar, aprobat prin Ordinul ministrului sănătății nr. 740/2024 – intervențiile și procedurile relevante activității AMC.
12. Lucreţia Titircă: Urgenţe medico-chirurgicale –Sinteze-Editura medicală, Bucureşti 2019    
13. C. Bocârnea: Boli infecţioase si epidemiologie: Ed.Info-team, 1993;
14. Codul de etică și deontologie al asistentului medical generalist, al moașei și al asistentului medical din România – Hotărârea Adunării generale naționale a OAMGMAMR nr. 2/2009, cu modificările și completările ulterioare.

XI. TEMATICĂ
Asistența medicală comunitară: organizare, funcționare, finanțare, rolul autorităților locale și al personalului AMC; legislația specifică O.U.G. nr. 18/2017 și H.G. nr. 324/2019.
Identificarea persoanelor vulnerabile, catagrafierea populației și planificarea activității în comunitate.
Diagnosticul comunitar din perspectiva nevoilor de sănătate și acces la servicii de sănătate a populației vulnerabile 
Ancheta epidemiologică. Intervenția în focar. Triajul Epidemiologic
Rolul asistentului medical comunitar în cadrul îngrijirilor la domiciliu, integrat cu rolul personalului specializat din echipa comunitară multidisciplinară.
Rolul asistentului medical comunitar în administrarea tratamentelor la domiciliu din prisma activității de asistență medicală comunitară integrate
Promovarea sănătății și educația pentru sănătate; prevenirea și controlul bolilor transmisibile și participarea la activități de screening.
Supravegherea gravidei, lăuzei, nou-născutului și copilului mic; monitorizarea persoanelor cu boli cornice, pacientul cu afecțiuni psihiatrice și a altor categorii vulnerabile.
Identificarea și gestionarea urgențelor medico-chirurgicale la nivel comunitar și noțiuni de prim ajutor.
Boli infecțioase și epidemiologie – noțiuni generale privind etiologia, transmiterea, manifestările, prevenirea și combaterea bolilor transmisibile
Urgențe medico-chirurgicale – identificarea stărilor de urgență, evaluarea semnelor și simptomelor și măsurile de prim ajutor
Gestionarea deșeurilor rezultate din activități medicale și reguli de igienă și prevenire a infecțiilor.
Drepturile pacientului, confidențialitatea și comunicarea cu beneficiarii serviciilor de sănătate.
Rolul asistentului medical comunitar în Echipa Comunitară Integrată și colaborarea cu medicul de familie, serviciile sociale și serviciile educaționale.
Etica și deontologia profesională a asistentului medical.
Activităţile exercitate cu titlul profesional de asistent medical generalist ca urmare a însuşirii competenţelor de bază în cursul formării profesionale de nivel postliceal sau universitar
Ariile considerate relevante în procesul de combatere a excluziunii sociale şi a sărăciei și indicatorii care pot fi urmăriţi prin intermediul serviciului comunitar integrat 


X. DESFĂȘURAREA ȘI EVALUAREA PROBELOR
Proba scrisă se promovează cu minimum 50 de puncte din maximum 100 de puncte.
Interviul se promovează cu minimum 50 de puncte din maximum 100 de puncte.
Punctajul final se calculează ca medie aritmetică a punctajelor obținute la proba scrisă și interviu.
Rezultatele fiecărei probe și rezultatele finale se comunică prin afișare la sediul instituției și pe pagina de internet, prin cod numeric de identificare, în condițiile H.G. nr. 1336/2022.
Contestațiile se depun în termen de cel mult o zi lucrătoare de la data afișării rezultatului fiecărei etape contestabile.

XI. INFORMAȚII SUPLIMENTARE
Relații suplimentare se pot obține la sediul Comunei Tileagd, str. Trandafirilor nr. 30, județul Bihor, la telefon 0259 345 651 și la adresa de e-mail primaria_tileagd@yahoo.com. Anunțul se va transmite spre publicare pe portalul posturi.gov.ro și se va menține pe pagina de internet a instituției cel puțin 2 zile lucrătoare de la afișarea rezultatelor finale.

PRIMAR,
Codrean Adrian Romus

image1.png




